אות אתנה

הנבואה והתגשמותה

הנבואה היא:
בדד מתהלכת בת החוכמה,

ברומא בוער אות אתנה הרמה,

תאומים מחניקים נשימת המלאך,

אשר הסוד למוות-עד בידיו מונח.

זהוב וחיוור ניצב אסון הענקים,

שיחולץ בכאב מתוך כלא החוטים.
משמעות הנבואה כפי שמתבאר בספר, היא:
"בדד מתהלכת בת החכמה" - אנבת' שהיא בת אתנה, אלת החוכמה צריכה לצאת למסע לבד, ללא עזרה או חפצים קסומים.
"ברומא בוער אות אתנה הרמה" - המסע של אנבת' הוא בעקבות אות אתנה, אשר נמצא ברומא.
"תאומים מחניקים נשימת המלאך" - שני ענקים תאומים: אפיאלטס ואוטוס, כולאים את ניקו די אנג'לו (פירוש המילה אנג'לו באיטלקית הוא מלאך) בתוך כד ארד בלי אוויר.
"אשר הסוד למוות-עד בידו מונח" - ניקו די אנג'לו הוא היחיד שיודע איפה נמצאים שערי המוות שכל עוד הם פתוחים כל אחד יכול לחזור לחיים. 
"זהוב וחיוור ניצב אסון הענקים" - אסון הענקים: אם שני המחנות (היווני והרומי) יתאחדו, וזה יקרה בזכות פסל "אתנה פרתנוס" שעשוי מזהב ומשנהב- הם יוכלו לנצח את הענקים.
"אשר יחולץ בכאב מתוך כלא החוטים" - אנבת' נחבלת וצולעת בדרך למציאת אתנה פרתנוס, ולכן "יחולץ בכאב". כדי שאנבת' תצליח לחלץ את הפסל, היא צריכה להערים על ארכנה - מפלצת מיתולוגית המתוארת כעכבישת ענק שנוטרת טינה לכל ילדי אתנה בגלל אמם, שקיללה אותה עוד בימי יוון העתיקה. אנבת' משכנעת אותה להכין מלכודת סינית גדולה ולהיכנס לתוכה, ומשחררת את אתנה פרתנוס שהיה בתוך חוטים רבים שטוותה ארכנה.

ההגעה למחנה יופיטר

הספר מתחיל בכך שרואים את חברי הספינה ארגו 2 (ספינת מלחמה מאיימת) מגיעים למחנה הרומי. האל טרמינוס, אחראי הגבול הרומי מופיע בספינה ולא מאפשר להם לנחות במחנה. אנבת' מציעה שהספינה תרחף מעל המחנה ולא תנחת בתוכו. החצויים יורדים למחנה הרומי מהספינה המרחפת והרומאים וצוות ארגו 2 מתחיל לספר על הרפתקאותיהם בבית הזאבים, ועל מסעם לחילוץ יונו.

חלומו של פרסי ומשימתה של אנבת'

אידולון, ישות שיכולה להשתלט על גופים של בני אדם, גורם לליאו להפציץ את המחנה, מה שמאלץ את שבעת החצויים לסגת. פרסי חולם שניקו כלוא בתוך כד והם נוסעים לרומא להציל אותו. בינתיים אנו מגלים שאנבת' קיבלה מאמה, אתנה, משימה - עליה למצוא את הפסל 'אתנה פרתנוס'. אנבת' חייבת לעשות את זה לבד, כי רק כך אות אתנה שינחה אותה (ומופיע בדמות ינשוף בוער) יתגלה בפניה.

המפגש עם נרקיסוס והקרב בין פרסי לג'ייסון

בדרך מזרחה אל הים התיכון, השבעה עוצרים כדי להשיג חומרים שדרושים להם לתיקון הספינה אחרי הקרב מעל רומא החדשה. ליאו והייזל פוגשים בנרקיסוס, שמאוהב בהשתקפות שלו מלוח ארד שמיימי הדרוש להם, ובעדת מעריצותיו הנימפות; וכן בנימפה אכו שמסייעת להם. בעזרתה ליאו מצליח להסיח את דעתו של נרקיסוס בזמן שהייזל בורחת עם הארד השמיימי בסיועו של אריון. לאחר חזרתם, ובעזרת המראות שפייפר ראתה בפגיון שלה, הם מחפשים את בכחוס בקנזס. ג'ייסון, פייפר ופרסי יורדים מהספינה ובעזרת סער, הונטוס של ג'ייסון, ובלאקג'ק הפגסוס של פרסי הם מוצאים אותו. שם הם מגלים שגם בכחוס נקרע בין היותו יווני ורומי. אנחנו מגלים גם על הבדלים בין ההתגלמויות שלו - דיוניסוס שותה קוקה קולה, בעוד שבכחוס מעדיף פפסי. הם מבקשים ממנו עזרה בשביל להרוג את הענקים התאומים, ובכחוס מתנה את עזרתו בהעלאת קורבן גדול. בכחוס נעלם בעודו מתריע שמדובר במלכודת, ואידולונים משתלטים על פרסי וג'ייסון שנלחמים אחד מול השני עד שפייפר מפסיקה את הקרב בעזרת דיבור ההקסמה שלה, וגורמת לסוסים לעלף את השניים. חזרה בספינה, פייפר משתמשת בדיבור ההקסמה שלה שוב כדי להכריח את האידוליונים להבטיח שיעזבו את הספינה ואת החצויים.

הקרב עם כריסאור, והרקולס

בהגיעם למצר גיברלטר, הם פוגשים בהרקולס ששומר על הכניסה למערה. הרקולס אומר שייאלצו למלא משימה, וכשהוא שומע שהם בשליחותה של הרה הוא מטיל עליהם משימה קשה - להילחם עבורו באל הנהר אכלויוס ולקחת את הקרן שנותרה לו, אחרי ששנים לפני כן הרקולס לקח לו את הראשונה. אכלויוס מזהיר את השניים מעורמתו של הרקולס, ומנסה לשכנע את פייפר שבני זאוס ויופיטר הם כולם רעים ולכן עדיף לה להישאר איתו. השניים לא משתכנעים, הם לוקחים מאכלויוס  את קרן השפע, ולאחר מכן הרקולס התגלה כחלאה במהלך העלילה, ולכן הכריח אותם להילחם באכלויוס, כדי לגרום לאחרון סבל עקב שנאתו של הרקולס אל אל הנהר המסכן, שנאה שהחלה בימי יוון העתיקה. הם בורחים, והייזל עוברת חזיון עם ליאו שמסביר את הקשר בינו לסמי (הוא היה סבא רבא של ליאו). מאוחר יותר ליאו, הייזל ופרנק מגלים מחנה אימונים ימי של יצורי מים בגלל קרב עם מפלצת. הם נלחמים בהמשך מול כריסאור (הבן של מדוזה ופוסידון ) ומנצחים הודות לאימת דיוניסוס על צבאו של כריסאור.

הכניסה למערה

התאומים הענקים אוטוס ואפיאלטס נמצאים ברומא. ברומא פרסי מלווה את אנבת' לאל נהר הטיבר-טיברינוס שמביא אותה לתחילת המסע ומזהירה לא לשגות בטעויות אחיה. היא נכנסת למערה דרך חור ומגיעה למקום של רוחות הסוגדים למיתרס, אותם מפתיעה בידיעותיה וניצלת. היא נופלת מהחדר הזה לאחר הנמצא נמוך יותר ושוברת את הקרסול. היא חובשת את רגלה בנייר פצפצים ומכינה קב מאולתר. היא עוברת עכבישים, אורגת נול ונזכרת ששכחה את הקב המאולתר שהכינה מעבר לגשר הנול לאחר שנשרף. בסוף היא מגיעה לפסל שעשוי לאחד את רומא ויוון, מכיוון והוא היה סיבה גדולה למריבה אחרי שהרומאים גנבו אותו בעבר מהפרתנון ביוון. היא מגיעה אל ארכנה.

שחרור ניקו

בינתיים ליאו, הייזל ופרנק שהלכו לחפש את ניקו נכנסים לבית מלאכה שמלא בדברים של ארכימדס. הם מגלים שאידולונים עקבו אחריהם והשתלטו על רובוטים של ארכימדס. ליאו מנצח את האידולונים ניצחון מוחץ שמשמיד אותם. גאיה כולאת אותם בבית המלאכה וליאו משחרר אותם בעזרת בורג הידראולי. פייפר, ג'ייסון ופרסי גורמים לנימפות מרושעות לחזור לעצמן, מוצאים את ניקו בתוך כד בהיפוגאום של אוטוס ואפיאלטס ומשחררים אותו.

הלחימה בענקים

הם נלחמים בצמד הענקים ולבסוף בכחוס מגיע, מעלה היפודרום לקולוסיאום. בקולוסיאום פרסי, ג'ייסון ובכחוס מנצחים את הענקים ונפגשים בשלושה ענקים אחרים. ניקו מספר להם שצריך להגיע לשערי המוות מטרטרוס וגם למקום ביוון המכונה 'בית האדס'. צריך לסגור את שערי המוות משני הצדדים (חייבים שמישהו יישאר בטרטרוס גם אחרי הנעילה שביל זה. הם ממהרים לעזרת אנבת' שגורמת לארכנה לארוג מלכודת אצבעות סינית בה היא נכלאת. פרנק וג'ייסון מעלים את אתנה פרתנוס אל הספינה ולא שמים לב שקורי העכביש של העכביש ששלחה ארכנה כרוכים סביב רגלה של אנבת' מה שגורר אותה לטרטרוס הנמצאת מתחת בעוד המקום מתפרק. פרסי נחלץ לעזרתה והספר מסתיים כשהוא משחרר את אחיזתו בזיז בתהום בו תפס בעודו אומר שהוא ואנבת' ילכו לשערי המוות מהצד של טרטרוס.